[{"text_idx": "#000006", "text": "Mae gweithio gartref, a ddaeth yn sgil Covid-19, yn parhau i fod yn rhan enfawr o fyd gwaith. Bydd yr ymchwilwyr yn astudio i ba raddau y mae cyflogwyr yn bodloni dewisiadau gweithwyr o ran ble maen nhw\u2019n gweithio, yn ogystal a\u0302\u2019r effaith y mae newidiadau yn lleoliad y gwaith yn ei chael ar gynhyrchiant, dwyster y gwaith, datblygu sgiliau a\u2019r rhagolygon ar gyfer dyrchafiad."}, {"text_idx": "#000007", "text": "Mae twf gwaith ansicr ac effaith technoleg ar sut mae gweithwyr yn cael eu rheoli\u2019n feysydd ychwanegol y bydd yr astudiaeth yn canolbwyntio arnyn nhw. Bydd y berthynas rhwng iechyd meddwl a lles gweithwyr a defnyddioldeb cymdeithasol y gwaith a wneir yn cael eu hastudio hefyd."}, {"text_idx": "#000008", "text": "Dyma a ddywedodd yr Athro Alan Felstead, Cyd-gyfarwyddwr Sefydliad Ymchwil a Data Cymdeithasol ac Economaidd Cymru (WISERD), Prifysgol Caerdydd: \u201cMae gweithwyr yn wynebu rhai o\u2019r newidiadau mwyaf yn eu harferion gwaith ers cenhedlaeth. Mae\u2019r argyfwng Costau Byw a\u2019r cynnwrf economaidd presennol wedi dilyn y pandemig byd-eang a Brexit yn gyflym. Heriau enfawr yw\u2019r rhain ond maen nhw hefyd yn creu cyfleoedd i ddatblygu ffyrdd newydd o weithio."}, {"text_idx": "#000009", "text": "\u201cEr gwaethaf y newidiadau aruthrol hyn, mae diffyg data cadarn o hyd y gall cyflogwyr, llunwyr polisi\u0308au ac academyddion eu defnyddio\u2019n sylfaen wrth iddyn nhw ystyried dyfodol gwaith. Ein gobaith yw y bydd yr Arolwg Sgiliau a Chyflogaeth yn rhoi\u2019r arbenigedd cadarn ac awdurdodol sydd ei angen i sicrhau bod cynhyrchiant, yn ogystal a\u0302 lles y gweithwyr, wrth wraidd y broses o wneud penderfyniadau ar gyfeiriad gwaith ym Mhrydain yn y dyfodol.\u201d"}, {"text_idx": "#000011", "text": "Gweithwyr ym Mhrydain yn gweithio\u2019n galetach nag erioed o\u2019r blaen. Roedd bron i hanner (46%) ohonyn nhw\u2019n cytuno\u2019n gryf bod eu swydd yn gofyn iddyn nhw weithio\u2019n galed iawn o gymharu a\u0302 dim ond traean (32%) o weithwyr ym 1992."}, {"text_idx": "#000012", "text": "Fodd bynnag, roedd y perygl o golli swydd ar ei isaf ers mwy na 30 mlynedd \u2013 dywedodd llai nag un ym mhob deg (9%) o weithwyr Prydain yn 2017 ei bod yn fwy tebygol na heb y bydden nhw\u2019n colli eu swydd yn ystod y 12 mis nesaf. Dyma hanner y gyfran (18%) o weithwyr a ddaeth i gasgliad tebyg yn 2012."}, {"text_idx": "#000013", "text": "Serch hynny, nid oedd ansicrwydd wedi diflannu, gan fod 1.7 miliwn o weithwyr yn dweud eu bod yn bryderus y byddai eu horiau gwaith yn newid yn annisgwyl efallai. Roedd y ffigur hwn 2.5 gwaith yn fwy na nifer amcangyfrifedig y gweithwyr ar Gontractau Dim Oriau."}, {"text_idx": "#000015", "text": "Dangosodd dadansoddiaddilynol gan yr Athro Felstead, a wnaed ar ddechrau Covid-19, y byddai naw o bob deg o weithwyr a oedd wedi gweithio gartref yn ystod y cyfyngiadau symud yn hoffi parhau i wneud hynny ryw ffordd neu\u2019i gilydd. Yn dilyn hyn, cafodd ei gomisiynu gan Bwyllgor Economi, Seilwaith a Sgiliau\u2019r Senedd i lunioadroddiad ar gyfer ymchwiliad y Senedd i weithio o bell."}, {"text_idx": "#000016", "text": "Ychwanegodd yr Athro Felstead: \u201cGellid dadlau bod y cylch diweddaraf hwn o\u2019r Arolwg Sgiliau a Chyflogaeth yn cynnwys un o\u2019r cyfnodau mwyaf ansefydlog y mae gweithwyr wedi\u2019i wynebu. Bydd yn ddiddorol gweld sut mae\u2019r ystadegau diweddaraf hyn yn cymharu a\u0302\u2019r arolwg a gynhaliwyd gennym cyn i\u2019r holl newidiadau mawr hyn guro\u2019r economi.\u201d"}, {"text_idx": "#000020", "text": "We use cookies on our website to enhance your user experience No, give me more info"}]